Ladakhi kutsutakse sageli ka "Väikeseks Tiibetiks", sest ta kuulub füüsilis-geograafiliselt Tiibeti kiltmaa külge. Ta asub põhjapool Himaalaja peaahelikku ning orgude põhjad asuvad 3500 meetri  kõrgusel merepinnast või veelgi kõrgemal. Tiibetiga sama on ka religioosne ja kultuuriline taust: tiibeti budism. Dalai-laama eksiilvalitsuse residents Dharamsalas asub kohe Himaalaja lõunanõlval umbkaudu 250 kilomeetrit Leh'st lõunas. Kuuludes Jammu ja Kashmiri osariigi koosseisu, on Ladakh siiski poliitiliselt India üks "tundlikumaid" piirkondi, mis avane ...